ଭୁବନେଶ୍ୱର, ଡିସେମ୍ବାର ୬ (ଲୋକାଲ ୱାୟାର): ମହିଳା ଓ ଶିଶୁ ବିକାଶ ଓ ମିଶନ ଶକ୍ତି ବିଭାଗ ପକ୍ଷରୁ ଭୁବନେଶ୍ୱରର ପ୍ରଦର୍ଶନୀ ପଡ଼ିଆରେ ଗୁରୁବାର ପ୍ରଥମ ଥର ପାଇଁ ଆୟୋଜିତ ହୋଇଥିବା ମିଶନ ଶକ୍ତି ମେଳାକୁ ମହିଳା ସଶକ୍ତିକରଣ ଓ ଶିଶୁ ବିକାଶ ମନ୍ତ୍ରୀ ଟୁକୁନି ସାହୁ ଉଦଘାଟନ କରିଛନ୍ତି ।
ଏହି ମେଳାରେ ୩୦ଟି ଜିଲ୍ଲାର ୨୫୧ ଗୋଟି ଏସଏଚଜି ଏବଂ ଉତ୍ପାଦକ ଗୋଷ୍ଠୀର ୫୦୦ରୁ ଅଧିକ ମହିଳା ଅଂଶଗ୍ରହଣ କରିଛନ୍ତି । ୨୦୦ରୁ ଅଧିକ ଦ୍ରବ୍ୟ ପ୍ରଦର୍ଶନ ଏବଂ ବିକ୍ରି ହେଉଛି ।
୨୧୩ଟି ଷ୍ଟଲରେ ହସ୍ତତନ୍ତ, ହସ୍ତଶିଳ୍ପ, ଜଙ୍ଗଲଜାତ ଦ୍ରବ୍ୟ, ଖାଦ୍ୟ ଦ୍ରବ୍ୟ, ମସଲା ଏବଂ ଅଣକୃଷି ଜାତୀୟ ଦ୍ରବ୍ୟ ବିକ୍ରି ହେଉଛି ।
ମନ୍ତ୍ରୀ ଶ୍ରୀମତି ସାହୁ କାର୍ଯ୍ୟକ୍ରମରେ 'ମିଶନ ଶକ୍ତି ମୋବାଇଲ୍ ଆପ୍' ଉନ୍ମୋଚିତ କରିଛନ୍ତି । ଏହି ଆପକୁ ପ୍ଲେ ଷ୍ଟୋରରୁ ଡାଉନଲୋଡ୍ କରି ଘରେ ବସି ମିଶନ ଶକ୍ତି ମେଳାରେ ବିଭିନ୍ନ ଷ୍ଟଲ୍ ଯେ କେହି ଦେଖିପାରିବ ।
ତଥା ଅତିରିକ୍ତ ମୁଖ୍ୟ ଶାସନ ସଚିବ ସୁରେଶ ଚନ୍ଦ୍ର ମହାପାତ୍ର, ଜାତୀୟ ଗ୍ରାମାଞ୍ଚଳ ଜୀବିକା ମିଶନର ନିର୍ଦ୍ଦେଶକ ରାଜେଶ ପ୍ରଭାକର ପାଟିଲ ଉପସ୍ଥିତ ଥିଲେ ।
କଟକ,ଡିସେମ୍ବର ୫ (ଲୋକାଲ ୱାୟାର): ଦେଶରେ ଦେଖା ଦେଇଥିବା ଆର୍ଥିକ ମାନ୍ଦାବସ୍ଥା ଓ ନିକଟରେ ରାଜ୍ୟର ବିଭିନ୍ନ ସୁନା ଦେକାନ ଉପରେ ମାପ ଓ ଓଜନ ବିଭାଗର ଚଢଉ ଯୋଗୁଁ ସେମାନଙ୍କ ଜୁଏଲାରୀ ଦୋକାନ ପ୍ରଭାବିତ ହୋଇଥିବା କେତେକ ବ୍ୟବସାୟୀ କହିଛନ୍ତି।
ଏଗୁଡିକର ବ୍ୟବସାୟ ଗତବର୍ଷ ତୁଳନାରେ ୩୦ରୁ ୪୦ ପ୍ରତିଶତ ହ୍ରାସ ପାଇଥିବା ଓଡିଶା ଜୁଏଲାରୀ ଆସୋସିଏସନର ସଂପାଦକ ମହେଶ ବର୍ମା କହିଛନ୍ତି ।
ସେହିପରି ଗ୍ରାହକ ମାନେ ଯେଉଁ କ୍ୟାରେଟର ସୁନା କ୍ରୟ କରିବେ ସେହି କ୍ୟାରେଟର ନିର୍ଦ୍ଧାରିତ ମୂଲ୍ୟ ଅନୁସାରେ ଦେୟ ଦେବେ ବୋଲି ବର୍ମା କହିଛନ୍ତି ।
ବ୍ୟବସାୟ ବିଗତ ଜୁଲାଇ ମାସ ଠାରୁ ମାନ୍ଦାବସ୍ଥା ଦେଇ ଗତି କରୁଥିବା ବେଳେ ସୁନା ଦର ବୃଦ୍ଧି କାରଣରୁ ବ୍ୟବସାୟ କମିଥିବା ଓ ନିକଟରେ ହୋଇଥିବା ଚଢଉ ର ପ୍ରଭାବ ରହିଥିବା ଆଉ ଜଣେ ବ୍ୟବସାୟୀ କହିଛନ୍ତି ।
କଟକ,ଡିସେମ୍ବର ୪ (ଲୋକାଲ ୱାୟାର):ରାଜ୍ୟର ବୃହତ ପରିବା ମଣ୍ଡି କଟକ ଛତ୍ରବଜାରରେ ବୁଧବାର ପିଆଜ ର ମୂଲ୍ୟ କେଜି ପ୍ରତି ୧୨୫ ଟଙ୍କାରେ ପହଞ୍ଚିଥିବା ବେଳେ ଖାଉଟି ସହରରେ ପିଆଜ କଳବଜାରୀ ହେଉଥିବା ଅଭିଯୋଗ କରିଛନ୍ତି।
ଦରବୃଦ୍ଧି ଯୋଗୁ ଛତ୍ରବଜାରରେ ପିଆଜର ଚାହିଦା ହ୍ରାସ ପାଇଛି । ଫଳରେ ପୂର୍ବରୁ ଏଠାକୁ ଦୈନିକ ପ୍ରାୟ ୭-୮ଟ୍ରକ ପିଆଜ ଆସୁଥିଲା ବେଳେ ଏବେ ମାତ୍ର ୨ ଟ୍ରକ ପିଆଜ ଆସିଥିବା ଜଣାପଡିଛି।
ବ୍ୟବସାୟୀଙ୍କ କହିବାନୁଯାୟୀ ଗୋଟିଏ ପିଆଜ ବସ୍ତା କିଣିବାକୁ ସେମାନଙ୍କୁ ୬ ହଜାର ଟଙ୍କା ପଡୁଛି। ଏଣୁ ଏତେ ପୁଞ୍ଜି ବିନିଯୋଗ କରିବା ସେମାନଙ୍କ ପକ୍ଷେ ଅସମ୍ଭବ ହୋଇଛି ।
ଜିଲ୍ଲା ଯେଗାଣ ବିଭାଗ ପକ୍ଷରୁ କଟକ ସହରର ମୈତ୍ରୀ ଦୋକାନ ଗୁଡିକରେ ସୁଲଭ ମୂଲ୍ୟରେ ପିଆଜ ବିକ୍ରି କରାଯାଉଥିବା କୁହାଯାଉଥିବା ବେଳେ ତାହା ପର୍ଯ୍ୟାପ୍ତ ନୁହେଁ ବୋଲି ଜଣାପଡିଛି।
ଭୁବନେଶ୍ୱର, ନଭେମ୍ବର ୩୦(ଲୋକାଲ ୱାୟାର): ଏଣିକି ଇ-କମର୍ସ ପ୍ଲାଟଫର୍ମ ଫ୍ଲିଫକାର୍ଟରେ ଓଡ଼ିଶାର ହସ୍ତଶିଳ୍ପ ମିଳିପାରିବ ବୋଲି ରାଜ୍ୟ ହସ୍ତତନ୍ତ, ବୟନ ଓ ହସ୍ତଶିଳ୍ପ ବିଭାଗର ଜଣେ ଅଧିକାରୀ ଶନିବାର ସୂଚନା ଦେଇଛନ୍ତି ।
ଅଧିକାରୀଙ୍କ ସୂତ୍ରରୁ ପ୍ରକାଶ, ଓଡ଼ିଶାର ବୁଣାକାର ଓ ହସ୍ତଶିଳ୍ପୀ କାରିଗରଙ୍କୁ ଜାତୀୟ ତଥା ଆନ୍ତର୍ଜାତିକ ବଜାରର ସୁଯୋଗ ଦେବା ଲାଗି ଇ-କମର୍ସ ମଡେଲ ସୃଷ୍ଟି କରାଯାଉଛି । ଏଥିପାଇଁ ଇ-କମର୍ସ ପ୍ଲାଟଫର୍ମ ସହ ବୁଝାମଣା ହେବ ।
ଏହାରି ଜରିଆରେ ବୁଣାକାର ଓ ହସ୍ତଶିଳ୍ପ କାରିଗର ସେମାନଙ୍କ ଦ୍ୱାରା ପ୍ରସ୍ତୁତ ହେଉଥିବା ହଲମାର୍କ ଉତ୍ପାଦକୁ ଜାତୀୟ ବଜାରରେ ପ୍ରବେଶ କରାଇପାରିବେ ।
ଫ୍ଲିପକାର୍ଟ ସହାୟତାରେ ରାଜ୍ୟ ସରକାର କାରିଗରମାନଙ୍କୁ ଏଥିପାଇଁ ବିଶେଷ ଭାବେ ପ୍ରଶିକ୍ଷଣ ପ୍ରଦାନ କରିବେ ବୋଲି ଅଧିକାରୀ ଜଣକ ସୂଚନା ଦେଇଛନ୍ତି ।
